Kumaono žmogėdros

Kumaono žmogėdros () – gamtininko ir medžiotojo Jim Corbett knyga apie jo 1900–1930 m. ekspedicijas medžioti tigrų žmogėdrų Kumaono regione Utarakhando valstijoje Indijoje. Knygos prototipu buvo 1935 m. Corbett parašytos „Džiunglių istorijos“ (), 100 kopijų tiražu privačiai išleistos penkios apysakos, skirtos tik jo giminėms, draugams ir pažįstamiems. 1943 m. „Oxford Press“ leidyklos Indijos padalinio vadovas ir artimas Corbett draugas R. E. Hawkins įtikino medžiotoją parašyti ir išleisti knygą viešai. Jim Corbett parašė „Kumaono žmogėdras“ naudodamas „Džiunglių istorijas“ kaip pagrindą. Galutinėje knygoje iš viso buvo jau dešimt istorijų, be tigrų žmogėdrų medžioklės knygoje taip pat buvo autoriaus įžanga su tigrų tapimo žmogėdromis priežasčių nagrinėjimu, pamąstymai apie gamtosaugos svarbą, gyvūnų fotografiją ir kt.Jim Corbett. „My Kumaon: Uncollected Writings“. Oxford University Press, 2012 m.

1946 m. „Universal Pictures“ įsigijo teises statyti filmą pagal knygą, ir 1948 m. išleido filmą, pavadintą „Kumaono žmogėdra“ (). Filmo scenarijus tačiau buvo visiškai išgalvotas, ne pagal jokią knygoje aprašytą tikrą istoriją. Filmas buvo nenusisekęs komerciškai ir susilaukė neigiamų atsiliepimų. Pats Jim Corbett pastebėjo, kad „geriausias aktorius buvo tigras“.Martin Booth, Carpet Sahib. „A Life of Jim Corbett“. Oxford University Press, 1991 m.

1986 m. BBC išleido šia knyga paremtą dramą „Indijos žmogėdros“ (), kurioje Jim Corbett vaidmenį atliko anglų aktorius Frederick Treves.

2002 m. IMAX išleido dokumentinį filmą „Indija: tigro karalystė“ (), paremtą šia ir kitomis Corbett knygomis, jame Jim Corbett vaidmenį atliko kanadiečių aktorius Christopher Heyerdahl.

 Nuorodos ir šaltiniai 

Kategorija:Knygos